২০১১ সালের আদমশুমারি অনুযায়ী কিশোরগঞ্জ সদরের ভোটারের সংখ্যা প্রায় ২৩৫ হাজার, তন্মধ্যে পুরুষ ১১৭ হাজার ও নারী ১১৮ হাজার।

বাংলাদেশ জাতীয় সংসদ নির্বাচনে এই উপজেলাটি কিশোরগঞ্জ-১ সংসদীয় আসনের অন্তর্গত। কিশোরগঞ্জ সদর ও হোসেনপুর উপজেলা নিয়ে গঠিত কিশোরগঞ্জ-১ আসনটি ১৬২ নং সংসদীয় আসন। ২০১৮ সালে অনুষ্ঠিত একাদশ জাতীয় সংসদ নির্বাচনে এই আসন থেকে আওয়ামী লীগ প্রার্থী সৈয়দ আশরাফুল ইসলাম ২৭৭,৫৮৯ ভোট পেয়ে বিজয়ী হন। তার নিকটতম প্রতিদ্বন্দ্বী বিএনপির মো. রেজাউল করিম খান পান ৫০,৪০০ ভোট। ২০১৯ সালের ৩রা জানুয়ারি ইসলামের মৃত্যু হলে এই আসন শূন্য হয় এবং উপ-নির্বাচনে তার স্থলে আওয়ামী লীগ থেকে জাকিয়া নূর লিপি সংসদ সদস্য নির্বাচিত হন। ২০১৪ সালে অনুষ্ঠিত দশম জাতীয় সংসদ নির্বাচনে আওয়ামী লীগের সৈয়দ আশরাফ বিনা প্রতিদ্বন্দ্বিতায় নির্বাচিত হন। ২০০৮ সালে অনুষ্ঠিত নবম জাতীয় সংসদ নির্বাচনে আওয়ামী লীগের সৈয়দ আশরাফ মোট ২৭৬,৬২২ ভোটের ৬২.২% ভোট পেয়ে নির্বাচিত হন, বাকিদের মধ্যে বিএনপির মো: মাসুদ হিলালি ৩৬.২%, কমিউনিস্ট পার্টির একেএম আবু রায়হান ১.৩% ও বাকিরা ০.৪% ভোট পায়।

শিক্ষা
ভৌগোলিক সীমানা
ইতিহাস
রাজনীতি